Maistrova ulica 10, 1000 Ljubljana

T: 01 369 59 00

F: 01 369 59 01

E: gp.km@gov.si www.mk.gov.si

Na podlagi tretjega odstavka 104. člena in 107. člena Zakona o uresničevanju javnega interesa za kulturo (Uradni list RS, št. 77/07 – uradno prečiščeno besedilo, 56/08, 4/10, 20/11, 111/13, 68/16, 61/17, 21/18 – ZNOrg, 3/22 – ZDeb, 105/22 – ZZNŠPP in 8/25), 6. člena Zakona o zagotavljanju sredstev za določene nujne programe Republike Slovenije v kulturi (Uradni list RS, št. [73/19](http://www.uradni-list.si/1/objava.jsp?sop=2019-01-3226)), Zakona o izvrševanju proračunov Republike Slovenije za leti 2025 in 2026 (Uradni list RS, št. [104/24](https://www.uradni-list.si/glasilo-uradni-list-rs/vsebina/2024-01-3308) in 17/25; ZIPRS2526), Pravilnika o izvedbi javnega poziva in javnega razpisa za izbiro kulturnih programov in kulturnih projektov (Uradni list RS, št. 43/10 in 62/16) in Pravilnika o strokovnih komisijah (Uradni list RS, št. 125/22 in 106/24) Ministrstvo za kulturo objavlja

**JAVNI** **RAZPIS ZA SOFINANCIRANJE NUJNIH PROGRAMOV ZA UREDITEV OSNOVNIH PROSTORSKIH POGOJEV IN NAKUP OPREME ZA JAVNE ZAVODE S PODROČJA KULTURE, KATERIH USTANOVITELJICA JE LOKALNA SKUPNOST ALI VEČ LOKALNIH SKUPNOSTI ZA LETO 2025 (JR-KE-2025)**

1. **Naziv in sedež naročnika**

Ministrstvo za kulturo Republike Slovenije (v nadaljevanju: ministrstvo), Maistrova ulica 10, 1000 Ljubljana

1. **Predmet in področje razpisa**

Predmet javnega razpisa je sofinanciranje nujnih programovza ureditev osnovnih prostorskih pogojev in nakup opreme za javne zavode s področja kulture, katerih ustanoviteljica je lokalna skupnost ali več lokalnih skupnosti za leto 2025 (v nadaljevanju: **JR-KE-2025**), ki zajema:

* ureditev osnovnih prostorskih pogojev in
* nakup opreme.

Sofinanciranje je namenjeno javnim zavodom s področja kulture, katerih **ustanoviteljica** je lokalna skupnost oziroma več lokalnih skupnosti (v nadaljevanju: **občinski javni zavod**).

Področje razpisa so vlaganja v nepremičnine in opremo javne kulturne infrastrukture, namenjeno delovanju občinskih javnih zavodov s področja kulture (v izključni lasti občin in v upravljanju občinskega oziroma medobčinskega javnega zavoda).

Knjižnično gradivo in računalniška oprema knjižnice, za sofinanciranje katerih ministrstvo poziva knjižnice z neposrednim pozivom, nista predmet tega razpisa.

1. **Namen in cilji razpisa**

Namen javnega razpisa **JR-KE-2025** je ureditev osnovnih prostorskih pogojev in nakup opreme, namenjene delovanju občinskih javnih zavodov.

Cilji javnega razpisa so:

* izboljšanje prostorskih pogojev za razvoj kulturno - umetniške ustvarjalnosti občinskih javnih zavodov,
* posodobitev tehnične, tehnološke in splošne opremljenosti občinskih javnih zavodov za potrebe izvajanja kulturnih programov,
* ureditev dostopnosti objektov javne kulturne infrastrukture za gibalno in senzorno ovirane osebe,
* dvig kakovosti kulturnih programov in umetniške ustvarjalnosti, ki jo podpirajo občinski javni zavodi,
* uravnotežen razvoj tehnološke opremljenosti občinskih javnih zavodov.
1. **Sklopa razpisa**

Programska sklopa sta:

* **SKLOP 1: ureditev osnovnih prostorskih pogojev**

Sklop 1 obsega naslednje:

* vzdrževalna dela, manjše rekonstrukcije in rekonstrukcije, skladno z določili Gradbenega zakona (Uradni list RS, št. [199/21](https://www.uradni-list.si/glasilo-uradni-list-rs/vsebina/2021-01-3972), [105/22](https://www.uradni-list.si/glasilo-uradni-list-rs/vsebina/2022-01-2603) – ZZNŠPP, [133/23](https://www.uradni-list.si/glasilo-uradni-list-rs/vsebina/2023-01-4095) in [85/24](https://www.uradni-list.si/glasilo-uradni-list-rs/vsebina/2024-01-2520) – ZAID-A), Uredbo o razvrščanju objektov (Uradni list RS, št. [96/22](https://www.uradni-list.si/glasilo-uradni-list-rs/vsebina/2022-01-2391)) in Pravilnikom o projektni in drugi dokumentaciji ter obrazci pri graditvi objektov (Uradni list RS, št. [30/23](http://www.uradni-list.si/1/objava.jsp?sop=2023-01-0724)). Ureditev osnovnih prostorskih pogojev obsega tudi ureditev dostopnosti objektov javne kulturne infrastrukture za gibalno in senzorno ovirane osebe, kot npr. odprava arhitekturnih ovir, širitev vratnih prehodov, vgradnja dvižnih ploščadi in klančin za gibalno ovirane, prilagoditve sanitarnih prostorov ter taktilne oznake za slepe in slabovidne oziroma druge prilagoditve.
* **SKLOP 2: nakup opreme**

Sklop 2 obsega naslednje:

* nakup ali/in posodobitev tehnične opreme ter sistemov in tehnologij, vključno z vgradnjo ali montažo, kot npr. prilagoditve za osebe s senzornimi ovirami (indukcijske zanke, avdiovodniki, podnapisi in nadnapisi za gluhe in naglušne ter oznake v brajici oziroma druge prilagoditve).

Prijavitelj lahko odda le eno vlogo **za posamezen sklop razpisa**. V primeru, da prijavitelj na posamezen sklop odda več vlog, se bo upoštevala zadnja vloga, preostale vloge pa bodo izločene iz razloga neizpolnjevanja drugih pogojev (kot vloge neupravičene osebe).

1. **Obvezne priloge k vlogi na razpis**

Občina, v katere lasti je javna kulturna infrastruktura, ki je v upravljanju občinskega javnega zavoda (v nadaljevanju: prijavitelj), priloži vlogi na razpis **obvezne** priloge:

**Za vse vloge:**

* investicijska dokumentacija, podpisana in potrjena s strani prijavitelja: dokument identifikacije investicijskega projekta (DIIP) ali investicijski program (IP), izdelana v skladu z Uredbo o enotni metodologiji za pripravo in obravnavo investicijske dokumentacije na področju javnih financ (Uradni list RS, št. 60/06, 54/10 in 27/16),
* predlog finančnega načrta z informativnim terminskim načrtom - OBRAZEC NRP v razpisni dokumentaciji,
* del (izseček) iz veljavnega občinskega odloka o proračunu za tekoče leto s proračunsko postavko in načrtom razvojnih programov (NRP), pri čemer morajo biti naziv projekta in viri financiranja opredeljeni v investicijski dokumentaciji, v obrazcih in v proračunu (v NRP). V primeru, da je na proračunski postavki/finančnem načrtu evidentiranih več projektov, mora prijavitelj predložiti izjavo o zagotovitvi sredstev za nominirani projekt na predmetni postavki, v višini skladno s predmetno prijavo,
* Odlok o ustanovitvi občinskega javnega zavoda na področju kulture, v kolikor je upraviteljstvo javne kulturne infrastrukture (nepremičnine) določeno z občinskim odlokom, ali pogodba o upravljanju, če je pravna podlaga za upraviteljstvo javnega zavoda utemeljeno na njej in je sklenjena najmanj v preteklem letu 2024,
* izpisek iz zemljiške knjige kot dokazilo o občinskem lastništvu nepremičnine - javne kulturne nepremičnine (občina), v katerih izvaja občinski javni zavod svojo dejavnost,
* predložitev identifikacijske številke JKI\_ID in datum določitve javne infrastrukture s področja kulture s strani občine prijaviteljice s sklepom občinskega sveta (podatki Evidence javne kulturne infrastrukture). V primeru, da je bila javna kulturna infrastruktura vpisana v Evidenco po 22. 8. 2024, občina prijaviteljica predloži dokazilo o podanem predlogu za zaznambo javne kulturne infrastrukture v Evidencah javne kulturne infrastrukture,
* podpisan osnutek pogodbe o sofinanciranju,
* izjava o dvojnem sofinanciranju (prepoved dvojnega financiranja),
* letni program dela javnega zavoda na področju kulture, ki se bo izvajal v letu 2025 ali:
	+ v prostorih, kjer bo potekala ureditev osnovnih prostorskih pogojev, ali,
	+ z opremo, ki bo dobavljena in uporabljena za namen kulturne dejavnosti javnega zavoda.

**Za vloge za vlaganja v ureditev osnovnih prostorskih pogojev dodatno:**

* projektna dokumentacija: IDP ali PZI, obvezno s projektantskim predračunom. Iz grafičnega prikaza ali opisa naj bo razvidno, na katerih delih objekta bodo posegi izvedeni in v kolikšnem obsegu.
* dokazilo o zakonitosti posega - ureditve prostorskih pogojev:
	+ **pravnomočno gradbeno dovoljenje** skladno s predpisi s področja graditve – Gradbenim zakonom (Uradni list RS, št. [199/21](https://www.uradni-list.si/glasilo-uradni-list-rs/vsebina/2021-01-3972), [105/22](https://www.uradni-list.si/glasilo-uradni-list-rs/vsebina/2022-01-2603) – ZZNŠPP, [133/23](https://www.uradni-list.si/glasilo-uradni-list-rs/vsebina/2023-01-4095) in [85/24](https://www.uradni-list.si/glasilo-uradni-list-rs/vsebina/2024-01-2520) – ZAID-A), Uredbo o razvrščanju objektov (Uradni list RS, št. [96/22](https://www.uradni-list.si/glasilo-uradni-list-rs/vsebina/2022-01-2391)) in Pravilnikom o projektni in drugi dokumentaciji ter obrazci pri graditvi objektov (Uradni list RS, št. [30/23](http://www.uradni-list.si/1/objava.jsp?sop=2023-01-0724)) **ali**
	+ izjava odgovornega projektanta, da za v vlogi opredeljena dela prijavitelj **ne potrebuje gradbenega dovoljenja**, vse skladno s predpisi s področja gradnje (Gradbeni zakon Uradni list RS, št. [199/21](https://www.uradni-list.si/glasilo-uradni-list-rs/vsebina/2021-01-3972), [105/22](https://www.uradni-list.si/glasilo-uradni-list-rs/vsebina/2022-01-2603) – ZZNŠPP, [133/23](https://www.uradni-list.si/glasilo-uradni-list-rs/vsebina/2023-01-4095) in [85/24](https://www.uradni-list.si/glasilo-uradni-list-rs/vsebina/2024-01-2520) – ZAID-A), Uredba o razvrščanju objektov (Uradni list RS, št. [96/22](https://www.uradni-list.si/glasilo-uradni-list-rs/vsebina/2022-01-2391)) in Pravilnik o projektni in drugi dokumentaciji ter obrazci pri graditvi objektov (Uradni list RS, št. [30/23](http://www.uradni-list.si/1/objava.jsp?sop=2023-01-0724))) **ali**
	+ v primeru **manjše rekonstrukcije**, opredeljene v Uredbi o razvrščanju objektov (Uradni list RS, št. 96/22), izjave pooblaščenih strokovnjakov s področja gradbeništva, arhitekture ter soglasje občine.
* dokazilo o usklajenosti posega z varstvom kulturne dediščine, v primeru, da je predmet projekta poseg v kulturno dediščino in zanj ni potrebno gradbeno dovoljenje:
	+ veljavni kulturnovarstveni pogoji ZVKDS
	+ veljavno kulturnovarstveno mnenje ali soglasje ZVKDS za dela na nepremičninah, ki so javna kulturna infrastruktura in imajo status kulturnega spomenika (državnega ali lokalnega pomena) ali so varovana kulturna dediščine,
	+ v kolikor je izdelan konservatorski načrt, se priloži k vlogi.
* uporabno dovoljenje objekta/prostorov za dejavnost v skladu s prijavljenim projektom.

**Za vloge za nakup opreme dodatno:**

* letno poslovno poročilo občinskega javnega zavoda s področja kulture leto 2024.
1. **Pogoji za sodelovanje na razpisu**

**Upravičene osebe**

Na javni razpis se lahko prijavijo izključno občine, ki nastopajo kot investitorke in so lastnice javne kulturne infrastrukture, ki je skladno z Zakonom o uresničevanju javnega interesa v kulturi določena s sklepom pristojnega organa občine in je v upravljanju občinskega javnega zavoda s področja kulturnih programov.

**Drugi pogoji**

* predmet prijave mora biti v skladu s predmetom javnega razpisa in določili razpisne dokumentacije,
* prijavitelj na razpis lahko kandidira največ z dvema vlogama in sicer z eno vlogo za vsak sklop posebej,
* datum začetka vlaganja iz 1. točke tega razpisa je 1. 1. 2025 in s tem tudi začetek del oziroma nabave opreme,
* dela oziroma nabava opreme ne smejo biti zaključeni pred izdajo sklepa ministrstva o sofinanciranju projekta in se morajo končati najkasneje do 25. 11. 2025. Ta datum je tudi datum zaključka vlaganj,
* na ta javni razpis ni mogoče prijaviti projekta, ki je bil že izbran na predhodnem javnem razpisu za sofinanciranje v okviru Evropske kohezijske politike, Načrta za okrevanje in odpornost oziroma na javnem razpisu za sofinanciranje v okviru proračunskih sredstev RS,
* na ta javni razpis ni mogoče prijaviti projekta za dodelitev sredstev državnega proračuna, namenjenega za delni nakup računalniške opreme za knjižnice, ki so določeni v skladu z zakonom, ki ureja knjižnično dejavnost.
* v primeru sofinanciranja ureditev dostopnosti objektov javne kulturne infrastrukture za gibalno in senzorno ovirane osebe:
	+ V okviru fizične dostopnosti poseg vključuje prilagoditve, kot so odprava arhitekturnih ovir, širitev vratnih prehodov, vgradnja dvižnih ploščadi in klančin za gibalno ovirane, prilagoditve sanitarnih prostorov ter taktilne oznake za slepe in slabovidne oziroma druge prilagoditve.
	+ Sistemi in tehnologije za osebe s senzornimi ovirami, ki obsegajo uvedbo indukcijskih zank, avdiovodnikov, podnapisov in nadnapisov za gluhe in naglušne ter oznak v brajici oziroma druge prilagoditve. Za izboljšanje orientacije v prostorih se zagotavljajo jasne informacijske table z visokim kontrastom ter taktilni načrti stavb.
* prijavitelj **mora z**agotoviti najmanj 50% delež lastnih sredstev,
* prijavljeno vlaganje mora imeti zaprto finančno konstrukcijo, kar pomeni, da so ob upoštevanju virov po tem javnem razpisu zagotovljena **vsa občinska sredstva**.
1. **Popolnost vlog**

Vloga je popolna, če vsebuje vse obvezne sestavine, ki jih določa besedilo javnega razpisa. Vloga se šteje za popolno tudi, če jo prijavitelj po izteku javnega razpisa v danem roku dopolni.

Prijavitelji formalno nepopolnih vlog ali nejasnih vlog bodo pisno pozvani na dopolnitev. Prijavitelj mora vlogo dopolniti v petih dneh po prejemu poziva za dopolnitev, sicer se bo vloga štela kot nepopolna. Nepopolne vloge ali vloge, ki ne bodo pravočasne, bodo izločene iz nadaljnjega postopka in zavržene s sklepom.

Prijavitelj mora za popolnost vloge predložiti izpolnjeno podpisano ali ožigosano dokumentacijo, kot jo določata točka 5. Obvezne priloge k vlogi na razpis in točka 16. Oddaja in dostava vlog, tega razpisa.

1. **Upravičeni stroški**

Upravičeni stroški, ki bodo sofinancirani, so:

* vzdrževalna dela, manjša rekonstrukcija in rekonstrukcija, skladno z določili Gradbenim zakonom (Uradni list RS, št. [199/21](https://www.uradni-list.si/glasilo-uradni-list-rs/vsebina/2021-01-3972), [105/22](https://www.uradni-list.si/glasilo-uradni-list-rs/vsebina/2022-01-2603) – ZZNŠPP, [133/23](https://www.uradni-list.si/glasilo-uradni-list-rs/vsebina/2023-01-4095) in [85/24](https://www.uradni-list.si/glasilo-uradni-list-rs/vsebina/2024-01-2520) – ZAID-A), Uredbo o razvrščanju objektov (Uradni list RS, št. [96/22](https://www.uradni-list.si/glasilo-uradni-list-rs/vsebina/2022-01-2391)) in Pravilnikom o projektni in drugi dokumentaciji ter obrazci pri graditvi objektov (Uradni list RS, št. [30/23](http://www.uradni-list.si/1/objava.jsp?sop=2023-01-0724))
* nabava in zamenjava opreme, vključno z montažo oziroma vgradnjo.

Stroški so upravičeni, če so:

* dejansko nastali z izvedbo,
* neposredno povezani s predmetom prijave,
* potrebni za realizacijo investicije in so v skladu z njenimi cilji, veljavnimi pravili in nacionalnimi predpisi,
* razumni in utemeljeni ter prepoznani s skrbnostjo dobrega gospodarja,
* temeljijo na verodostojnih knjigovodskih in drugih listinah,
* nastali in bili s strani upravičenca plačani v okviru obdobja upravičenosti.

Neupravičeni stroški projekta so:

* novogradnje,
* davek na dodano vrednost,
* investicijska dokumentacija,
* projektna dokumentacija,
* stroški svetovalnih storitev,
* prispevki za dovoljenja in komunalne priključke,
* stroški informiranja in obveščanja javnosti o projektu,
* stroški del/opreme, ki ne nastanejo v obdobju upravičenosti.

Sofinancerska sredstva bodo prejemnikom izplačevana sproti, na osnovi mesečno izstavljenih e-računov, katerim morajo biti **obvezno priloženi** računi ali/in situacije izvajalca za opravljena dela oziroma dobavitelja opreme.

1. **Določitev višine sofinanciranja**
* prijavitelj mora zagotoviti najmanj 50% delež lastnih sredstev, pri čemer:
	+ za **vlaganja v ureditev osnovnih prostorskih pogojev** vrednost investicijskega projekta ne sme presegati vrednosti 400.000,00 EUR brez DDV (vloge, ki bodo presegle vrednost investicijskega projekta, bodo zavržene), pri čemer je lahko zaprošeni znesek za sofinanciranje upravičenih stroškov **do** največ 200.000,00 EUR brez DDV (**do** največ 50% upravičenih stroškov),
	+ za **nakup opreme** vrednost le-te ne sme presegati vrednosti 200.000,00 EUR brez DDV (vloge, ki bodo presegle to vrednost, bodo zavržene), pri čemer je lahko zaprošeni znesek za sofinanciranje upravičenih stroškov **do** največ 100.000,00 EUR brez DDV (**do** največ 50% upravičenih stroškov).
* Ministrstvo za kulturo bo pri vsakem zahtevku za izplačilo odobrilo do največ 50% skupne vrednosti priznanih upravičenih stroškov - računov oz. situacij (brez DDV), ki bodo priloženi k zahtevku, vendar ne več, kot je občini odobreno v tekočem proračunskem letu skladno s pogodbo (vzorec zahtevka – priloga 1).
1. **Predvidena vrednost razpisa**

**Okvirna višina nepovratnih sredstev, ki je na razpolago za sofinanciranje vlaganj po tem javnem razpisu, znaša največ 1.700.000,00 EUR (brez DDV).** DDV ni upravičen strošek, krije ga prijavitelj oziroma investitor (lokalna skupnost).

|  |  |  |
| --- | --- | --- |
| **Vir sredstev**  | **Leto 2025 (v EUR)** | **Skupaj (v EUR)** |
| **PP 200724 DNPK – občinski javni zavodi** | **1.700.000,00** | **1.700.000,00** |

Predmet javnega razpisa za sofinanciranje nujnih programov na področju kulture za leto 2025 je ureditev osnovnih prostorskih pogojev in nakup opreme, ki je razdeljen na **dva** sklopa:

* **SKLOP 1: ureditev osnovnih prostorskih pogojev**

Sklop 1 obsega naslednje:

* vzdrževalna dela, manjše rekonstrukcije in rekonstrukcije, skladno z določili Gradbenega zakona (Uradni list RS, št. [199/21](https://www.uradni-list.si/glasilo-uradni-list-rs/vsebina/2021-01-3972), [105/22](https://www.uradni-list.si/glasilo-uradni-list-rs/vsebina/2022-01-2603) – ZZNŠPP, [133/23](https://www.uradni-list.si/glasilo-uradni-list-rs/vsebina/2023-01-4095) in [85/24](https://www.uradni-list.si/glasilo-uradni-list-rs/vsebina/2024-01-2520) – ZAID-A), Uredbo o razvrščanju objektov (Uradni list RS, št. [96/22](https://www.uradni-list.si/glasilo-uradni-list-rs/vsebina/2022-01-2391)) in Pravilnikom o projektni in drugi dokumentaciji ter obrazci pri graditvi objektov (Uradni list RS, št. [30/23](http://www.uradni-list.si/1/objava.jsp?sop=2023-01-0724)). Ureditev osnovnih prostorskih pogojev obsega tudi ureditev dostopnosti objektov javne kulturne infrastrukture za gibalno in senzorno ovirane osebe kot npr. odprava arhitekturnih ovir, širitev vratnih prehodov, vgradnja dvižnih ploščadi in klančin za gibalno ovirane, prilagoditve sanitarnih prostorov ter taktilne oznake za slepe in slabovidne oziroma druge prilagoditve.

Za **sklop 1** so na razpolago sredstva za sofinanciranje **v višini = 700.000,00 EUR.**

* **SKLOP 2:** **nakup opreme**

Sklop 2 obsega naslednje:

* nakup ali/in posodobitev tehnične opreme ter sistemov in tehnologij, vključno z vgradnjo ali montažo, kot npr. prilagoditve za osebe s senzornimi ovirami (indukcijske zanke, avdiovodniki, podnapisi in nadnapisi za gluhe in naglušne ter oznake v brajici oziroma druge prilagoditve

Za **sklop 2** so na razpolago sredstva za sofinanciranje **v višini = 1.000.000,00 EUR.**

Prijavitelj na razpis lahko kandidira največ z dvema vlogama in sicer z eno vlogo za vsak sklop posebej.

1. **Merila javnega razpisa**

**Merila**

V ocenjevanje bodo uvrščene pravočasne in popolne vloge, ki jih bodo predložili upravičeni prijavitelji skladno s pogoji in merili razpisa.

Največje možno število doseženih točk za SKLOP 1 je **50 točk**, najvišje možno število doseženih točk za SKLOP 2 je **40 točk**. V predlog za sofinanciranje bodo uvrščeni pozitivno ocenjeni projekti, ki bodo na podlagi ocenjevanja najbolje ocenjeni, do porabe sredstev.

**Merila za SKLOP 1: ureditev osnovnih prostorskih pogojev**













**\*** Koeficienti določen s strani Ministrstva za finance skladno z Uredbo o metodologiji za določitev razvitosti občin za leti 2024 in 2025

* **Merila za SKLOP 2: nakup opreme**









**\*** Koeficienti določen s strani Ministrstva za finance skladno z Uredbo o metodologiji za določitev razvitosti občin za leti 2024 in 2025

1. **Izbor in ocenjevanje vlog**

Ministrstvo bo izbralo predloge projektov ureditve osnovnih prostorskih pogojev oziroma nakupa opreme po postopku, kot ga določa Pravilnik o izvedbi javnega poziva in javnega razpisa za izbiro kulturnih programov in kulturnih projektov.

Vloge, prispele na razpis, bo odprla in pregledala komisija za odpiranje ponudb, imenovana s strani ministrice, pristojne za kulturo. Izpolnjevanje pogojev se bo ugotavljalo na osnovi obrazcev in dokazil, navedenih v razpisni dokumentaciji.

Na podlagi meril bo strokovna komisija ocenjevala pravočasno prispele in popolne vloge upravičenih prijaviteljev.

Strokovna komisija bo, na osnovi rezultatov ocenjevanja, oblikovala predlog liste projektov za sofinanciranje.

Če bo skupna vrednost predlaganih projektov presegla razpoložljiva sredstva, bodo imeli prednost projekti z višjim številom točk.

V primeru, da bo več projektov z enako oceno, se bo upošteval:

* **Koeficient razvitosti občin** (prednost bodo imele manj razvite občine, kakor so opredeljene s strani Ministrstva za finance na podlagi Uredbe o metodologiji za določitev razvitosti občin za leti 2024 in 2025, Ul RS št. 132/2023)**.** Če bodo projekti dosegli enako število točk, se bo upoštevala:
* **Višina zagotovljenih sredstev prijavitelja** (prednost bodo imele občine, ki zagotavljajo višji delež lastnih sredstev).

Dokončno odločitev o izboru projektov bo sprejela ministrica na podlagi predloga strokovne komisije. Ministrica bo o vsaki formalno ustrezni vlogi, prispeli na javni razpis, izdala posamično odločbo, s katero bo odločila o odobritvi in deležu sofinanciranja ali o zavrnitvi sofinanciranja posameznega projekta.

Če izbrani vlagatelj odstopi od podpisa pogodbe ali če se v roku 8 dni ne odzove na podpis pogodbe, se šteje, da je vloga umaknjena in se izbere naslednja vloga glede na doseženo oceno.

Ministrstvo si pridržuje pravico zahtevati od prijaviteljev dodatna pojasnila oziroma obrazložitve o projektu ter načrtovanih stroških. V primeru, da pojasnila ne bodo posredovana v roku in na način določen v razpisu, bo strokovna komisija vlogo izločila.

1. **Obdobje in način porabe dodeljenih sredstev**

Dodeljena proračunska sredstva morajo biti porabljena v proračunskem letu 2025 in izplačana v plačilnih rokih, kot jih določa Zakon o izvrševanju proračunov Republike Slovenije za leti 2024 in 2025 (Uradni list RS, št. [123/23](https://www.uradni-list.si/glasilo-uradni-list-rs/vsebina/2023-01-3596), [12/24](https://www.uradni-list.si/glasilo-uradni-list-rs/vsebina/2024-01-0295) in [104/24](https://www.uradni-list.si/glasilo-uradni-list-rs/vsebina/2024-01-3308) – ZIPRS2526).

Rok za posredovanje zadnjega zahtevka za izplačilo v letu 2025 je 25.11. 2025. Vsi zahtevki mora biti do vključno tega dne posredovani elektronsko Ministrstvu za kulturo z vsemi priloženimi dokazili o plačilu računov.

1. **Rok razpisa**

Razpis se **prične 30. 5. 2025** in se **zaključi 30. 6. 2025 ob 23.59 uri**.

1. **Dokumentacija razpisa**

Besedilo javnega razpisa z oznako JP-KE-2025 se objavi na spletnih straneh Ministrstva za kulturo (<https://www.gov.si/drzavni-organi/ministrstva/ministrstvo-za-kulturo/javne-objave/>). Na tem spletnem naslovu so tudi vsi drugi podatki, povezani z javnim razpisom z oznako JP-KE-2025.

Obvestilo o objavi razpisa se objavi v Uradnem listu Republike Slovenije.

Razpisna dokumentacija obsega:

* Besedilo razpisa
* Prijavni obrazec v spletni aplikaciji eJR na naslovu: http://ejr.kultura.gov.si/ejr-web
* Obrazec NRP
* Osnutek pogodbe o sofinanciranju
1. **Oddaja in dostava vlog**

**Vloga mora biti izpolnjena in oddana v elektronski obliki na spletnem obrazcu, ki je dostopen na naslovu** [**http://ejr.ekultura.gov.si/ejr-web**](http://ejr.ekultura.gov.si/ejr-web)**.**

Vlogo na javni razpis oddate kot elektronsko izpolnjen spletni obrazec, ki ga **podpišete s kvalificirano digitalno identiteto.**

Vlogo na javni razpis lahko oddate na način, določen v točki **16.1 (oddaja elektronsko podpisane vloge), ali na način, določen v točki 16.2. (oddaja lastnoročno podpisane vloge).**

Prijaviteljem svetujemo, da prijav ne oddajate zadnji dan razpisnega roka, ker lahko pride do preobremenjenosti strežnika.

Prijavitelj se lahko prijavi za posamezen sklop (SKLOP 1 **ali** SKLOP 2) ali pa za oba sklopa (SKLOP 1 **in** SKLOP 2).

**16.1 Oddaja elektronsko podpisane vloge**

(1) Vlogo oddate na prijavnem obrazcu v spletni aplikaciji eJR na naslovu: <http://ejr.ekultura.gov.si/ejr-web>. Podpišete jo **s kvalificirano digitalno identiteto**. Vloge NE tiskajte in pošiljajte po navadni pošti.

(2) Elektronsko podpisana vloga se šteje za pravočasno, če je izpolnjena, digitalno podpisana in oddana v spletni aplikaciji eJR do vključno 30. 6. 2025 do 23.59.

(3) Nepravočasne vloge bodo zavržene.

(4) Oddaja vloge pomeni, da se prijavitelj strinja z vsemi pogoji in merili razpisa. Prijavitelj z oddajo vloge prav tako dovoljuje objavo in obdelavo osebnih podatkov z namenom vodenja razpisa, objave rezultatov razpisa na spletni strani ministrstva, za znanstvenoraziskovalne in statistične namene, skladno z zakonom, ki ureja dostop do informacij javnega značaja, in zakonom, ki ureja varstvo osebnih podatkov.

(5) Dopolnjevanje in spreminjanje vlog sta možna le v razpisnem roku z navedbo razpisa in sicer v spletnem okolju eJR z rabo oznake, ki je določena že oddani vlogi.

**16.2. Oddaja lastnoročno podpisane vloge**

Če prijavitelj nima digitalne identitete za elektronsko podpisovanje se vloga na javni razpis kljub temu odda na prijavnem obrazcu v spletni aplikaciji eJR na naslovu: <http://ejr.ekultura.gov.si/ejr-web>, nato pa natisne in lastnoročno podpiše.

Obe obliki prijave, elektronska brez digitalnega podpisa in tiskana, morata biti vsebinsko popolnoma enaki. V primeru razlik se upošteva elektronska različica.

Natisnjena in lastnoročno podpisana (in žigosana, če prijavitelj pri poslovanju uporablja žig) prijava mora biti najkasneje **30. 6. 2025** v poslovnem času ministrstva oddana v glavni pisarni na naslovu: **Ministrstvo za kulturo RS, Maistrova 10, 1000 Ljubljana** ali v roku poslana po pošti s priporočeno poštno pošiljko, ki bo označena s poštnim žigom, ali poslana po pošti z navadno poštno pošiljko, ki bo v vložišče ministrstva prispela do roka.

Vse obvezne priloge, določene v razpisni dokumentaciji oziroma besedilu razpisa, morate priložiti le v spletnem obrazcu in jih ne pošiljajte še fizično.

Na ovojnico obvezno nalepite A4 dokument »Kuverta«, ki vsebuje vse potrebne podatke, kot so naslov, oznaka razpisa, številka vloge, navedba prijavitelja in drugo.

**Prijavitelje opozarjamo, da v primeru prijave iz točke 16.2., vlogo pravočasno oddajo v spletni aplikaciji, saj jo morajo do roka posredovati še v pisni obliki.**

Vloga je popolna, če vsebuje vse obvezne sestavine, ki jih določa besedilo razpisa. Za nepopolno se šteje vloga, ki ne vsebuje vseh obveznih sestavin, navedenih v besedilu razpisa.

Upravičena je tista oseba, katere vloga izpolnjuje pogoje, določene v besedilu razpisa. Izpolnjevanje pogojev se ugotavlja na osnovi obveznih dokazil in vloge prijavitelja.

1. **Izločitev vlog**

Ministrstvo bo po odpiranju vlog iz nadaljnjega postopka izločilo vse vloge, ki jih ni vložila upravičena oseba, prepozne vloge in nepopolne vloge, ki jih prijavitelj ni pravočasno dopolnil. Za vlogo, ki jo je vložila neupravičena oseba, se šteje vloga, ki je ni vložila občina ali pa jo je vložila občina, ki ne izpolnjuje pogojev, navedenih v 6. točki besedila razpisa.

Za **prepozno** bo štela elektronsko podpisana vloga (oziroma dopolnitev ali sprememba), ki ne bo izpolnjena, digitalno podpisana in oddana v spletni aplikaciji eJR do vključno 30. 6. 2025 do 23.59.

Za **nepopolno** se bo štela vloga, ki ne bo vsebovala vseh obveznih sestavin, ki jih zahteva besedilo razpisa in razpisne dokumentacije. Za nepopolno se bo štela tudi vloga, ki bo na razpis prispela kot formalno nepopolna in je prijavitelj po formalnem pozivu ne bo dopolnil v zahtevanem petdnevnem roku.

Za **neupravičeno osebo** se bo štel tisti prijavitelj, katerega vloga ne bo izpolnjevala pogojev, določenih v besedilu razpisa. Izpolnjevanje pogojev se bo ugotavljalo na osnovi obveznih dokazil in vloge prijavitelja.

Prijavitelji, ki bodo podali formalno nepopolne vloge, bodo pisno pozvani k dopolnitvi vlog. Vloge morajo dopolniti v roku petih dni od vročitve poziva k dopolnitvi formalno nepopolne vloge, obvezno z oznako, na katero vlogo ali del vloge se dopolnitev nanaša.

1. **Informacije javnega značaja**

Z oddajo vloge se prijavitelj strinja s pogoji in z merili razpisa ter pripadajoče razpisne dokumentacije.

Prijavitelj se s predložitvijo vloge na javni razpis strinja z javno objavo podatkov o odobrenih in izplačanih denarnih sredstvih. Objavljeni bodo osnovni podatki o projektu in prejemniku finančnih sredstev skladno z zakonom, ki ureja dostop do informacij javnega značaja, in zakonom, ki ureja varstvo osebnih podatkov.

Varovanje osebnih podatkov bo zagotovljeno v skladu z veljavno zakonodajo. Vsi podatki iz vlog, ki jih komisija odpre, so informacije javnega značaja, razen tistih, ki jih prijavitelji posebej označijo, in sicer poslovne skrivnosti, osebni podatki in druge izjeme iz 6. člena Zakona o dostopu do informacij javnega značaja (Uradni list RS, št. 51/06 – uradno prečiščeno besedilo, 117/06 – ZDavP-2, 23/14, 50/14, 19/15 – odl. US, 102/15, 7/18 in 141/22; v nadaljevanju: ZDIJZ), ki niso javno dostopne in tako ne smejo biti razkrite oziroma dostopne javnosti. Poslovna skrivnost se lahko nanaša na posamezen podatek ali na del vloge, ne more pa se nanašati na celotno vlogo. Prijavitelji morajo pojasniti, zakaj posamezen podatek ne sme biti dostopen javnosti kot informacija javnega značaja. Če prijavitelj ne označi in razloži takšnih podatkov v vlogi, bo ministrstvo lahko domnevalo, da vloga po mnenju prijavitelja ne vsebuje poslovnih skrivnosti, osebnih podatkov in drugih izjem iz 6. člena ZDIJZ.

1. **Posredovanje informacij o razpisu**

Potencialni prijavitelji so dolžni spremljati spletno stran Ministrstva za kulturo, na kateri bodo objavljane morebitne spremembe oziroma novosti v zvezi z javnim razpisom. Vse morebitne potrebne dodatne informacije v zvezi z javnim razpisom morajo biti zahtevane v pisni obliki, in sicer po elektronski pošti na naslov: **gp.mk@gov.si**. Odgovore na vprašanja bo ministrstvo objavilo na spletni strani ministrstva, in sicer na strani, na kateri bo objavljen razpis. Vsi objavljeni odgovori bodo imeli status dopolnitve razpisne dokumentacije.

1. **Pristojna uslužbenka za posredovanje informacij ter pojasnil**

Alenka Žnidarič Stresen, sekretarka, tel. (01) 369 5931, e-pošta: alenka.znidaric-stresen@gov.si.

Uradne ure za posredovanje informacij po telefonu in elektronskih medijih ministrstva so vsak ponedeljek, sredo in petek dopoldan od 9. do 12. ure.

1. **Odpiranje vlog in obveščanje o izboru**

Odpiranje prijav bo potekalo avtomatično v informacijskem sistemu eJR dne **1. 7. 2025** in se bo začelo **ob 8. uri** na spletnem naslovu.

Ministrstvo bo izbralo predloge po postopku, ki ga določa Pravilnik o izvedbi javnega poziva in javnega razpisa za izbiro kulturnih programov in kulturnih projektov, v okviru vrednosti, določenih v dokumentaciji tega javnega razpisa.

Prijavitelji bodo o izidu obravnave vlog obveščeni s sklepom najpozneje v 7-ih dneh po odločitvi Ministrstva.

**OPOZORILA**

Prijavitelje opozarjamo, da je izvedba javnega razpisa vezana na proračunske zmogljivosti ministrstva.

V primeru, da pride do sprememb v državnem proračunu ali finančnem načrtu ministrstva, ki neposredno vplivajo na izvedbo javnega razpisa, je ministrstvo dolžno ukrepati v skladu s spremembami v državnem proračunu oziroma finančnemu načrtu ministrstva.

Če se v času izvedbe javnega razpisa zmanjša obseg sredstev, ki je v državnem proračunu namenjen za kulturo do takšne mere, da ne zagotavlja izpolnitve ciljev razpisa, lahko ministrstvo iz tega razloga postopek razpisa ustavi.

S 17. 12. 2016 je začel veljati Zakon o opravljanju plačilnih storitev za proračunske uporabnike (ZOPSPU-1), ki ureja opravljanje plačilnih in drugih storitev za neposredne in posredne uporabnike državnega in občinskih proračunov. To pomeni, da lahko zahtevke tako od pravnih kot tudi fizičnih oseb sprejemamo IZKLJUČNO v elektronski obliki (kot E-ZAHTEVEK).

Prijavitelji, katerih projekti bodo izbrani na razpisu JR-KE-2025, bodo morali pri izdajanju zahtevkov uporabljati portal  UJPeRačun −  spletno  aplikacijo UJP,  ki je namenjena  pravnim in fizičnim osebam za pripravo in pošiljanje e-računov prejemnikom v javnem sektorju oziroma proračunskim uporabnikom (<https://eracuni.ujp.gov.si>) .

Zahtevkov v fizični obliki ne sprejemamo več.

  **Dr. Asta Vrečko**

 **MINISTRICA**